Milla Jovovich

**Mila Jovović** (Kijev, 17. decembra, 1975), je američka glumica, muzičar i foto model koja živi i radi u SAD.

Jovovićeva je započela svoju manekensku karijeru u svojoj 11. godini. Godine 1988. dobila je svoju prvu profesionalnu ulogu u televizijskom filmu „Noćni voz za Katmandu“, a kasnije iste te godine se pojavila u svom prvom visokobudžetnom filmu „Raskršće dva meseca“. Nakon nekoliko manjih televizijskih i filmskih uloga, postala je poznata po ulozi u filmu „Povratak u Plavu lagunu“ (1991). Sledeća značajna uloga bila je u filmu „Peti element“ (1997), a kasnije je imala glavnu ulogu u filmu „“ (1999). Godine 2002. igrala je glavnu ulogu u filmu „Pritajeno zlo“, koji je izrodio dva nastavka: Pritajeno zlo: Apokalipsa (2004) i „Pritajeno zlo: Istrebljenje“ (2007).

Pored svoje manekenske i glumačke karijere, Jovovićeva je 1994. objavila i album *Božanstvena komedija*.

## Biografija
### Mladost
Mila Jovović je rođena u Kijevu (Ukrajina, Sovjetski Savez). Otac joj je doktor Bogdan Jovović, a majka ruska glumica Galina Loginova Jovović (). Porodica se preselila u London, a 1981. u Sakramento u Kaliforniji kada je Milica imala pet godina. Sedam meseci kasnije nastanili su se u Los Anđelesu.

### Karijera
Već sa 11 godine zapazio je fotograf Ričard Avedon koji ju je predstavio u Revlonovim reklamama „Najnezaboravnije žene sveta“. U oktobru 1987. predstavljena je na naslovnoj strani italijanskoj magazina ***Lei*** što je bila prva od mnogih naslovnih strana na kojima se pojavljivala. Nastavila je karijeru fotomodela, a objavila je i muzički CD album pre nego što se pojavila u prvom filmu *-[[Two Moon Junction]]* 1988. Njeno pojavljivanje u filmu *[[Povratak u Plavu lagunu]]* 1991. izazvalo je neizbežno poređenje s drugim detetom modelom koje je postalo glumica, Bruk Šilds (koja je glumila u prvoj *[[Plava laguna (film)|Plavoj laguni]]* jedanest godina ranije). U većini svojih ranih filmova glumila je sporedne uloge.

Do kasnih devedesetih dobijala sve više honorare i ušla u svet akcionih junakinja glumeći u *[[Peti element (film)|Petom elementu]]* i u dva popularna filma zasnovana na seriji horor video igara *[[Resident Evil (kompjuterska igra)|Resident Evil]]* (najavljeno je njeno učešće u još dva filma iz te serije u 2006. i 2007. godini).

U 1994, Jovovićeva je, pod imenom Mila, objavila prvi muzički album „Božanstvena komedija“ (Divine Comedy), koji je kritika dobro prihvatila. Album je sadržao mnoge originalne pesme, a njena muzika upoređivana je sa Tori Ejmos i Kejt Buš. Iako je više pažnje poklanjala svojoj filmskoj karijeri, njen glas se pojavio i na albumu *[[Legion of Boom]]* 2004. koji je izdala grupa The Crystal Method.

## Privatni život
Mila Jovović se udala za glumca Šona Endruza oktobra 1992. za vreme snimanja filma „Dazed and Confused“; taj brak je poništen mesec dana kasnije. Kasnije, 1997, udala se za režisera „Petog elementa“ Lika Besona. Razveli su se 1999, posle čega se kratko zabavljala sa gitaristom Red Hot Čili Pepers, John Frusciante. Bila kratko verena za pisca i režisera Pola Andersona („Resident Evil“) 2003.

Mila Jovović govori više jezika: srpski, ruski, francuski i engleski. Jedan od omiljenih pisaca joj je Gabrijel Garsija Markes.

## Filmografija

## Diskografija
* The Divine Comedy (Božanstvena komedija) album - objavljen aprila 1994 (singl: „Gentleman Who Fell“)
* The Peopletree Sessions – neautorizovano izdanje iz 1998.

Kompilacije u kojima je Mila učestvovala: 
* *The Million Dollar Hotel* - (Hotel od milion dolara) - „Satellite of Love“
* *[[Hollywood Goes Wild]]* benefit compilation - „On the Hill“ by her band, Plastic Has Memory
* *Underworld* - „Rocket Collecting“

## Ostalo
* Ima plavo-zelene oči i smeđu kosu.
* Ona je međunarodni promitovni model za L'Oreal kozmetiku.
* Bila je vođa benda zvanog Plastic Has Memory.

## Napomene

## Reference

## Vanjske veze

* Zvanična Internet stranica
* Zvanični forum 
* Profil Mile Jovović na Fashion Models database
* Yahoo!Movies bio
* Milin zvaničan evropski sajt
* Exclusive Trailer for Ultraviolet. Watch Milla fight the future! 
* Milin nezvanični poljski fan sajt
* 
* 
* Milina biografija , na Official European Milla fansite